Lisa 1

RMK õigus- ja hangete osakonna

juhi käskkirja nr 1-47/3008/3 juurde

**Folden OÜ (16136291) pakkumuse tagasilükkamise põhjendused**

1. Pakkuja Folden OÜ (16136291) on oma pakkumusega esitatud hankepassis esitanud tehnilise ja kutsealase suutlikkuse kontrollimiseks puudulikud andmed, tuues välja tekstilise koondloeteluna teostatud objektid ja nimetatud tööde kogumaksumuse: Saku Alexela tankla + autopesula + gaasitankla Viljandi Alexela tankla Tõrva Alexela tankla + LPG gaasitankla).

Pakkuja on välja toonud, et tegemist on riigihangete tulemusel sõlmitud ja teostatud lepingutega, millega saab tutvuda eRHRis.

Hankija palus pakkujal esitada andmed iga teostatud projekti kohta eraldi, tuues nõutud andmed detailselt välja. Päring saadeti välja 20.03.2024, vastamise tähtajaga 26.03.2024. Pakkuja ei ole kuni käesoleva otsuse tegemise ajani päringule vastanud (eRHRi teavituste lehelt on näha, et pöördumist on loetud 25.03.2024).

Hankijal puudub võimalus esitatud kujul andmete alusel pakkuja kvalifikatsiooni kontrollida, sest isegi kui hankija leiaks teostatud hanked riigihangete registrist üles, siis ei ole hankijal kohustust ega ka õigust asuda ise sisuliselt pakkumust sisustama ja otsustama, millised riigihangete registris olevad hanked võivad olla pakkuja soovi kohaselt mingis hankes kompetentsidena esitatud ja millised mitte. See rikub nii antud pakkuja kui ka teiste pakkujate õigusi.

2. Pakkuja ei ole sisuliselt vastanud põhjendamatult madala maksumusega pakkumuste osas, märkides vaid lakooniliselt, et mitmed pakkumused on üle hinnastatud, mis tõstab keskmist hinda.

3. Pakkuja ettevõtte keskmine töötasu on madalam kui RHS § 115 lg 2 p 2 toodu, kuid kuivõrd esinevad alused pakkumuse tagasi lükkamiseks teistel alustel, ei hakka hankija antud tingimuse osas pakkujalt täpsustavaid selgitusi küsima.

Punktis 1 toodud asjaoludele tuginedes, kooskõlas RHS § 114 lg 2 ja RMK õigus- ja hangete osakonna juhataja käskkirjaga nr 1- 47. 3008/1 kinnitatud pakkumuse esitamise ettepaneku punkti 5.3 alusel, lükata Folden OÜ (16136291) pakkumus tagasi kui mittevastav.